Diari Oficial de la Generalitat Valenciana


Sumari del DOGV 6041, del 23-06-2009 (2009/7188)

RESOLUCIÓ de 17 d'abril de 2009, de la consellera d'Agricultura, Pesca i Alimentació, per la qual es convoquen, per a l'any 2009, les ajudes que s'establixen en l'Orde d'11 de setembre de 2007, per la qual es regula el procediment per a la sol·licitud, la tramitació i la concessió d'ajudes destinades al sanejament de plantacions de cítrics afectats pel virus de la tristesa dels cítrics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7188


Data del document
:   17-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda a l'agricultura
    * suport econòmic
    * agres
    * ajuda pública
    * malaltia vegetal
    * tractament fitosanitari

RESOLUCIÓ de 17 d'abril de 2009, de la consellera d'Agricultura, Pesca i Alimentació, per la qual es convoquen, per a l'any 2009, les ajudes que s'establixen en l'Orde d'11 de setembre de 2007, per la qual es regula el procediment per a la sol·licitud, la tramitació i la concessió d'ajudes destinades al sanejament de plantacions de cítrics afectats pel virus de la tristesa dels cítrics. [2009/7188]  
De conformitat amb allò que s'establix en l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, per mitjà d'esta resolució es convoquen, per a l'any 2009, les ajudes que s'establixen en l'Orde ORDE d'11 de setembre de 2007, per la qual es regula el procediment per a la sol·licitud, la tramitació i la concessió d'ajudes destinades al sanejament de plantacions de cítrics afectats pel virus de la tristesa (DOCV núm. 5620, de 17 d'octubre de 2007), modificada per l'Orde de 30 de gener de 2008, de la Conselleria d'Agricultura, Pesca i Alimentació (DOCV núm. 5727, de 25 de març de 2008) i per l'Orde de 16 de juny de 2008, de la Conselleria d'Agricultura, Pesca i Alimentació (DOCV núm. 5789, de 20 de juny de 2008).  
A l'efecte d'allò que es disposa en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, este règim d'ajuda complix amb allò que es disposa en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses, i ha sigut publicada la informació resumida corresponent, en data 6 de desembre de 2007, per la Comissió amb el número d'ajuda XA 191/2007.  
Per tot això, en virtut de les competències que s'establixen en la Llei 5/1983, de 30 de desembre, del Consell (segons redacció feta per la Llei 12/2007, de 20 de març) i en el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, resolc:  
Apartat primer  
El termini per a presentar sol·licituds, l'any 2009, a l'empara de l'Orde d'11 de setembre de 2007, serà de dos mesos a comptar des de la publicació d'esta resolució.  
Apartat segon  
Establir l'import global màxim per a la resolució d'expedients de la convocatòria de l'exercici 2009, de l'Orde d'11 de setembre de 2007, per la qual es regula el procediment per a la sol·licitud, la tramitació i la concessió d'ajudes destinades al sanejament de plantacions de cítrics afectats pel virus de la tristesa dels cítrics (DOCV núm. 5620, de 17 d'octubre de 2007). Estes ajudes sol·licitades en l'any 2009, es finançaran en l'any 2010 a càrrec del capítol VII, del programa 714.20, línia T-4724, i amb un import de 500.000 €. Este estarà condicionat a l'existència de crèdit adequat i suficient dels pressupostos de la Generalitat.  
Apartat tercer  
El règim de recursos que procedix és el recurs de reposició davant del mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb allò que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener, o bé recurs contenciós administratiu davant Sala del Contenciós-Administratiu del Tribunal Superior de Justícia de la Comunitat Valenciana, comptats des de l'endemà de la publicació, de conformitat amb allò que s'establix en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.  
València, 17 d'abril de 2009.- La consellera d'Agricultura, Pesca i Alimentació: Maritina Hernández Miñana.